ตามรวบโจรแสบอ้าง ปปง. ปล้นทรัพย์ ที่แท้อดีตเมียพี่ชายบงการ
ผบช.ภาค 4 แถลงจับ 2 ผู้ต้องหาปล้นทรัพย์อ้างเป็น จนท.ปปง. จับผู้เสียหายถึงบ้านใช้ปืนจี้ ใส่กุญแจมือ แล้วกุเรื่องพี่ชายเหยื่อยิงปืนขึ้นฟ้ากระสุนถูกม้าแข่ง 60 ล้านตาย จึงต้องมาเอาทรัพย์สินทั้งรถ ทองรูปพรรณ เงินสด กว่า 2 ล้าน กระทั่งถูกตำรวจตามจับได้ถึงเชียงใหม่ พร้อมซัดทอดสาวลาวอดีตเมียพี่ชายเหยื่อ เป็นผู้จ้างวาน ที่โกรธแค้นไม่เลี้ยงดู จึงวางแผนปล้นน้องชายอดีตสามี,เมื่อเวลา 10.00 น. วันที่ 23 พ.ค.62 ที่ สภ.เชียงคาน จ.เลย พล.ต.ท.สุรชัย ควรเดชะคุปต์ ผบช.ภ.4 พล.ต.ท.มนตรี สัมบุณณานนท์ ผบช.ภ.5 พร้อมด้วย รอง ผบช.ภาค 4 พล.ต.ต.มาโนช สุภาพพูล ผบก.ภ.จว.เลย ทหารพราน ตม. ปกครอง ร่วมกันแถลงข่าวจับกุมผู้ต้องหาปล้นทรัพย์อ้างเป็น จนท.ปปง.ในพื้นที่ของ สภ.เชียงคาน ,สืบเนื่องจากวันที่ 12 พ.ค.62 เวลา 21.00 น นายขวัญ มณีมา อายุ 42 ปี อยู่บ้านเลขที่ 28/1 หมู่ 1 ต.เขาแก้ว อ.เชียงคาน จ.เลย เข้าร้องทุกข์กับ พงส.สภ.เชียงคาน ว่าเมื่อวันที่ 11 พ.ค.62 มีกลุ่มคนร้ายไม่ทราบชื่อจำนวน 4 คน อ้างตัวเป็น จนท.ป้องกันและปราบปรามการฟอกเงิน (ปปง.) มาดักรอหน้าบ้านผู้เสียหาย แล้วใช้อาวุธปืนจี้และใส่กุญแจมือไม่ให้ขัดขืน พร้อมสั่งให้ภรรยาของผู้เสียหายเปิดประตูรั้วบ้าน โดยคนร้ายให้คนในบ้านทั้งหมดมานั่งรวมกันในบริเวณห้องโถง ว่านายอุดม แจ่มมณี พี่ชายผู้เสียหาย ได้ยิงปืนขึ้นฟ้าแล้วกระสุนไปถูกม้าแข่งตาย มูลค่าตัวละ 60 ล้านบาทตาย ,จากนั้นคนร้ายได้ให้ผู้เสียหายพาไปเอาทรัพย์สินภายในบ้าน ประกอบด้วยรถยนต์ฮอนด้า รุ่นซีวิค สีดำ ทะเบียน 7 กข 2617 กรุงเทพมหานคร จำนวน 1 คัน เงินสดจำนวน 800,000 บาท ทองรูปพรรณและทรัพย์สินต่างๆ รวมมูลค่ากว่า 2 ล้านกว่า หลังเกิดเหตุผู้ต้องหาได้พากันหลบหนีไปโดยรถยนต์มาสด้า รุ่น CX 5 สีขาว ทะเบียน งค 8891 เชียงใหม่ และขับเอารถยนต์ ฮอนด้าของผู้เสียหายไปด้วย ,ชุดสืบสวน สภ.เชียงคาน บูรณาการหน่วยงานที่เกี่ยวข้อง สืบทราบว่า คนร้ายทั้ง 4 ไม่ใช่ จนท.ปปง. จึงทำการรวบรวมพยานหลักฐาน จับกุมคนร้าย 2 ใน 4 คือ นายชยพล สุคันธา อายุ 34 ปี อยู่บ้านเลขที่ 101 หมู่ 3 ต.ป่าไผ่ อ.สันทราย จ.เชียงใหม่ จับกุมได้ที่บริเวณถนนข้างโรงเรียนวัดเสาหินหมู่ 3 ต.หนองหอย อ.เมือง จ.เชียงใหม่ พร้อมรถยนต์ฮอนด้า รุ่นซีวิค สีดำ ทะเบียน 7 กข 2617 กรุงเทพมหานคร ของผู้เสียหาย และจับกุมตัวนายอาทิตย์ อุทธวัง อายุ 38 ปี อยู่บ้านเลขที่ 300/327 หมู่ 10 ต.แม่เหียะ อ.เมือง จ.เชียงใหม่ ได้ที่บริเวณถนนภายในหมู่บ้านหน้าบ้านเลขที่ 300/5 327 หมู่ 10 ต.แม่เหียะ อ.เมือง จ.เชียงใหม่ ,จากนั้นได้นำตัวมาขยายผลจนผู้ต้องหาให้การซัดทอดว่านางแสง ยอดสง่า อายุ 49 ปี หรือแสงดาว สัญชาติลาว อดีตภรรยานายอุดม แจ่มมณี พี่ชายนายขวัญชัย แจ่มมณี ผู้เสียหาย เป็นผู้จ้างวานหรือยุยงส่งเสริม จึงได้ขออนุมัติหมายศาลจังหวัดเลย จับกุมตัวได้ที่สาหมอกรีสอร์ท หมู่ 2 ต.เชียงคาน อ.เชียงคาน จ.เลย ส่วนสาเหตุนางแสง อดีตภรรยาพี่ชายผู้เสียหาย โกรธแค้นที่ไม่เลี้ยงดู จึงได้วางแผนเพื่อปล้นทรัพย์น้องชายอดีตสามี ส่วนผู้ต้องหาคนที่ 4 อยู่ระหว่างหลบหนี จึงได้แจ้งข้อกล่าวหาร่วมกันปล้นทรัพย์ กักขัง นำตัวส่ง พงส.สภ.เชียงคาน ดำเนินคดีตามกฎหมายต่อไป.
ผบช.ภาค 4 แถลงจับ 2 ผู้ต้องหาปล้นทรัพย์อ้างเป็นจนท.ปปง. จับผู้เสียหายถึงบ้านใช้ปืนจี้ ใส่กุญแจมือ แล้วกุเรื่องพี่ชายเหยื่อยิงปืนขึ้นฟ้ากระสุนถูกม้าแข่ง 60 ล้านตาย จึงต้องมาเอาทรัพย์สินทั้งรถ
โจรอ้างเป็น ปปง.,2โจร,จี้ปล้นทรัพย์,อดีตเมียพี่ชาย,เลย,ข่าวทั่วไป